Συντεταγμένες: 46°21′52″N 14°5′41″E﻿ / ﻿46.36444°N 14.09472°E﻿ / 46.36444; 14.09472

**Λίμνη Μπλεντ** (σλοβενικά: Blejsko jezero‎; γερμανικά: Bleder See, Veldeser See‎) είναι λίμνη στις Ιουλιανές Άλπεις της περιοχής Άνω Καρνιόλας της βορειοδυτικής Σλοβενίας, δίπλα στην πόλη Μπλεντ. Η περιοχή είναι τουριστικός προορισμός. Η λίμνη απέχει 35 χιλιόμετρα από το Διεθνές Αεροδρόμιο της Λιουμπλιάνα και 55 χιλιόμετρα από την πρωτεύουσα, τη Λιουμπλιάνα. Είναι γνωστή για το νησί και το κάστρο που είναι κτισμένο στις όχθες της.

Γεωγραφία και ιστορία
---------------------

Η λίμνη είναι μικτής παγετωνικής και τεκτονικής προέλευσης. Έχει μήκος 2.120 μέτρα και πλάτος 1.380 μέτρα, με μέγιστο βάθος 29,5 μέτρα, και έχει ένα μικρό νησί. Η λίμνη βρίσκεται σε ένα γραφικό περιβάλλον, που περιβάλλεται από βουνά και δάση.

Η λίμνη Μπλεντ ήταν σημαντικό κέντρο λατρείας κατά την Εποχή του Χαλκού. Σε ένα αποθετήρα δίπλα στην όχθη της λίμνης βρέθηκαν χρυσά κοσμήματα που χρονολογούνται από τον 13ο-12ο αιώνα π.Χ. Οι ανάγλυφες διακοσμήσεις στα απλικέ πιστεύεται ότι αντιπροσωπεύουν το ηλιακό και σεληνιακό έτος. Παρόμοια κοσμήματα έχουν ανακαλυφθεί στην Ελβετία, τη Βαυαρία και την Ουγγαρία, κυρίως σε οχυρούς οικισμούς της Εποχής του Χαλκού και σε τάφους εύπορων γυναικών.

Το μεσαιωνικό κάστρο του Μπλεντ βρίσκεται πάνω από τη λίμνη στη βόρεια όχθη και διαθέτει μουσείο. Η κοιλάδα Ζάκα βρίσκεται στο δυτικό άκρο της λίμνης.

Το Παγκόσμιο Πρωτάθλημα Κωπηλασίας διεξήχθη στη λίμνη Μπλεντ το 1966, το 1979, το 1989 και το 2011.

Για αιώνες, οι Ευρωπαίοι συρρέουν στις όχθες της λίμνης Μπλεντ για αναψυχή, αλλά και ιατρικά οφέλη. Ο αυτοκράτορας Ερρίκος Β', κυβερνήτης της Αγίας Ρωμαϊκής Αυτοκρατορίας, απόλαυσε τη λίμνη τόσο πολύ που έχτισε το Κάστρο του Μπλεντ το 1004 για να το παραχωρήσει ως έπαυλη. Σήμερα το κάστρο είναι δημοφιλές τουριστικό αξιοθέατο.

Νησί Μπλεντ
-----------

 Ανατολή στη λίμνη Μπλεντ. Η εκκλησία στο νησί Μπλεντ έχει κωδωνοστάσιο ύψους 52 μέτρων.
Η λίμνη περιβάλλει το νησί Μπλεντ (Blejski otok). Το νησί έχει πολλά κτίρια, με κυριότερο τον προσκυνηματικό ναό αφιερωμένο στην Κοίμηση της Θεοτόκου (Cerkev Marijinega vnebovzetja), ο οποίος απέκτησε τη σημερινή του μορφή κοντά στα τέλη του 17ου αιώνα, και είναι διακοσμημένος με υπολείμματα γοτθικών τοιχογραφιών από το 1470 περίπου στο πρεσβυτέριο και πλούσιο μπαρόκ εξοπλισμό.

Η εκκλησία έχει κωδωνοστάσιο ύψους 52 μέτρων και υπάρχει μια μπαρόκ σκάλα που χρονολογείται από το 1655 με 99 πέτρινα σκαλοπάτια που ανεβαίνει στο κτίριο. Στην εκκλησία τελούνται τακτικά γάμοι. Παραδοσιακά θεωρείται καλή τύχη για τον γαμπρό να ανεβάζει τη νύφη του τα σκαλιά την ημέρα του γάμου τους πριν χτυπήσει την καμπάνα και κάνει μια ευχή μέσα στην εκκλησία.

Η παραδοσιακή μεταφορά στο νησί Μπλέντ είναι μια ξύλινη βάρκα γνωστή ως *πλέτνα*. Η λέξη *pletna* είναι δανεισμός από τη βαυαρική γερμανική *Plätten* «βάρκα με επίπεδο πυθμένα». Ορισμένες πηγές υποστηρίζουν ότι η *πλέτνα* χρησιμοποιήθηκε στη λίμνη Μπλεντ ήδη από το 1150 μ.Χ. αλλά οι περισσότεροι ιστορικοί χρονολογούν τα πρώτα σκάφη στο 1590 μ.Χ. Παρόμοια σε σχήμα με τις ιταλικές γόνδολες, μια *πλέτνα* χωράει 20 επιβάτες. Τα σύγχρονα σκάφη κατασκευάζονται ακόμα στο χέρι και είναι αναγνωρίσιμα από τις πολύχρωμες τέντες τους. Ο κωπηλάτης *Pletna* χρησιμοποιεί την τεχνική *stehrudder* για να προωθήσει και να πλοηγήσει βάρκες στη λίμνη χρησιμοποιώντας δύο κουπιά. Ο ρόλος του κωπηλάτη χρονολογείται από το 1740, όταν η Μαρία Θηρεσία της Αυστρίας παραχώρησε σε 22 ντόπιες οικογένειες τα αποκλειστικά δικαιώματα να μεταφέρουν προσκυνητές στο νησί Μπλεντ. Το επάγγελμα εξακολουθεί να είναι κλειστό. Πολλοί σύγχρονοι κωπηλάτες κατάγονται απευθείας από τις αρχικές 22 οικογένειες.

Γαστρονομία
-----------

Η γαστρονομική σπεσιαλιτέ της περιοχής, ένα κρεμώδες γλυκό (*kremna rezina* ή *kremšnita*), χαρακτηρίστηκε πιάτο προστατευόμενης ονομασίας προέλευσης το 2016 από τη σλοβενική κυβέρνηση. Αν και διάφορα σλοβενικά γλυκίσματα ανάγονται στην εποχή των Αψβούργων, η σημερινή «επίσημη» συνταγή δημιουργήθηκε το 1953 από τον Ιστβάν Λουκάτσεβιτς, τον πρώην διευθυντή του ζαχαροπλαστείου του Hotel Park. Υπάρχει ένα ετήσιο φεστιβάλ αφιερωμένο στη ζαχαροπλαστική. Υπολογίζεται ότι τα τελευταία 60 χρόνια στο ζαχαροπλαστείο του Hotel Park παρασκευάστηκαν 12 εκατομμύρια γλυκά κρέμας.

Εικόνες
-------

* Το νησί με την εκκλησία και το κάστρο του ΜπλεντΤο νησί με την εκκλησία και το κάστρο του Μπλεντ
* Αεροφωτογραφία του νησιού ΜπλεντΑεροφωτογραφία του νησιού Μπλεντ
* Άποψη της λίμνηςΆποψη της λίμνης
* Gold appliqués from Lake Bled, Late Bronze Age, 13th–12th century BC.Χρυσά κοσμήματα από τη λίμνη Μπλεντ, 13ος-12ος αιώνα π.Χ.

Παραπομπές
----------

1. ↑  «Two appliqués». *National Museum of Slovenia*. 2022. These extraordinary appliqués were part of treasures deposited in the Bronze Age as an offering to gods on the shore of Lake Bled. The prestigious gold appliqués also indicate that the lake was an important centre of a cult. ... Similar appliqués have been discovered in Switzerland, Bavaria and Hungary, mainly in Bronze Age fortified settlements and in the graves of wealthy women. ... The ornamentation bears markings of the solar and lunar year.
2. ↑  Lake Bled Castle ()
3. ↑  «1966 Bled World Rowing Championships - Australian Rowing History». *www.rowinghistory-aus.info*. Ανακτήθηκε στις 25 Μαΐου 2022.
4. ↑  «1979 Bled World Championships - Australian Rowing History». 21 Οκτωβρίου 2014. Αρχειοθετήθηκε από το πρωτότυπο στις 21 Οκτωβρίου 2014. Ανακτήθηκε στις 25 Μαΐου 2022.
5. ↑  «World Rowing - 1989 World Rowing Championships - Blejsko jezero/Bled, Slovenia». *World Rowing* (στα Αγγλικά). Ανακτήθηκε στις 25 Μαΐου 2022. [*νεκρός σύνδεσμος*]
6. ↑  «2011 World Rowing Championships / Overview - worldrowing.com». 19 Μαρτίου 2016. Αρχειοθετήθηκε από το πρωτότυπο στις 19 Μαρτίου 2016. Ανακτήθηκε στις 25 Μαΐου 2022.
7. ↑  «All You Need To Know To Visit Bled Castle In Slovenia - Travel Slovenia». *TRAVELSLOVENIA.ORG – All You Need To Know To Visit Slovenia* (στα Αγγλικά). Ανακτήθηκε στις 25 Μαΐου 2022.
8. ↑  «The Pletna boat - Bled». *www.bled.si*. Ανακτήθηκε στις 24 Οκτωβρίου 2018.
9. ↑  Snoj, Marko (2003). *Slovenski etimološki slovar* (2 έκδοση). Ljubljana: Modrijan. σελ. 527. ISBN 961-6465-37-6.
10. ↑  «The Pletna boat - Bled». *www.bled.si*. Ανακτήθηκε στις 24 Οκτωβρίου 2018.
11. ↑  Sims, Davy (2018). *Bled Slovenia*. Firsthand Guides. σελ. 137. ISBN 9781977025357.
12. ↑  «The Pletna boat - Bled». *www.bled.si*. Ανακτήθηκε στις 24 Οκτωβρίου 2018.
13. ↑  «A Slovenian resort is synonymous with a cream cake :: Prvi interaktivni multimedijski portal, MMC RTV Slovenija». *www.rtvslo.si*. Ανακτήθηκε στις 24 Οκτωβρίου 2018.
14. ↑  «Lake Bled Cream Cake: A Confection Straight from the Storybooks». 2015-10-02.. Ανακτήθηκε στις 2018-10-24.
15. ↑  d.o.o. Renderspace d.o.o. & AV studio. «The original Bled cream cake - Sava Hotels & Resorts». *www.sava-hotels-resorts.com*. Ανακτήθηκε στις 24 Οκτωβρίου 2018.
16. ↑  «A Slovenian resort is synonymous with a cream cake :: Prvi interaktivni multimedijski portal, MMC RTV Slovenija». *www.rtvslo.si*. Ανακτήθηκε στις 24 Οκτωβρίου 2018.
17. ↑  «Two appliqués». *National Museum of Slovenia*. 2022. These extraordinary appliqués were part of treasures deposited in the Bronze Age as an offering to gods on the shore of Lake Bled. The prestigious gold appliqués also indicate that the lake was an important centre of a cult. ... Similar appliqués have been discovered in Switzerland, Bavaria and Hungary, mainly in Bronze Age fortified settlements and in the graves of wealthy women. ... The ornamentation bears markings of the solar and lunar year.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159754970
* LCCN: no98007892
* GND: 4328450-4
* SUDOC: 191601888
* NKC: ge118175

 |

 |